MESTSKÝ ÚRAD V ŽILINE

Materiál na rokovanie pre
Mestskú radu v Žiline

Číslo materiálu: _____/2012

K bodu programu

Návrh

všeobecne záväzného nariadenia Mesta Žilina, ktorým sa mení všeobecne záväzné nariadenie
     č. 27/2011 
o výške dotácie  na prevádzku a mzdy v zariadeniach školského stravovania na žiaka školy na rozpočtový rok 2012

Materiál obsahuje:							Materiál prerokovaný:
1.	Obal
2.	Návrh na uznesenie                                                               Komisia školstva a mládeže
3.	Dôvodová správa
4.	Vlastný materiál

Predkladá:

Ing. Igor Choma
primátor mesta

Zodpovedný za vypracovanie:

PaedDr. Adriana Jurišová
vedúca odboru školstva a mládeže

Žilina, december 2012

NÁVRH NA UZNESENIE

Uznesenie č.__/2012

Mestská rada v Žiline

I.	odporúča mestskému zastupiteľstvu v Žiline na jeho najbližšom zasadnutí prerokovať a schváliť

1.	Návrh všeobecne záväzného nariadenia Mesta Žilina, ktorým sa mení všeobecne záväzné nariadenie č. 27/2011 o výške dotácie na prevádzku a mzdy v zariadeniach školského stravovania na žiaka školy na rozpočtový rok 2012

DÔVODOVÁ SPRÁVA

k návrhu všeobecne záväzného nariadenia Mesta Žilina, ktorým sa mení všeobecne záväzné nariadenie č. 27/2011 o výške dotácie na prevádzku a mzdy v zariadeniach školského stravovania na žiaka školy na rozpočtový rok 2012

V zmysle § 6 ods. 12 písm. d) bodu 2) Zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov určí mesto Žilina všeobecne záväzným nariadením výšku dotácie na prevádzku a mzdy v zariadeniach školského stravovania na žiaka školy. Týmto všeobecne záväzným nariadením sa určí priemerná výška dotácie na zariadenia v zriaďovateľskej pôsobnosti mesta Žilina na rozpočtový rok 2012, z ktorej sa potom vychádza podľa § 6 ods. 12 písm. g) Zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov pri určovaní výšky dotácie v cirkevných zariadeniach školského stravovania a v súkromných zariadeniach školského stravovania, ktorá bude poskytnutá týmto neštátnym zariadeniam vo výške najmenej 88 % zo sumy určenej zariadeniam v zriaďovateľskej pôsobnosti mesta Žilina na základe schváleného rozpočtu a jeho zmien v roku 2012.

Finančný dopad na rozpočet Mesta Žilina je neutrálny, nakoľko toto Všeobecne záväzné nariadenie vychádza z návrhu IV. zmeny rozpočtu na rok 2012. K prehodnoteniu výšky dotácie na prevádzku a mzdy v zariadeniach školského stravovania na žiaka školy v zriaďovateľskej pôsobnosti Mesta Žilina na rozpočtový rok 2012 dochádza z dôvodu reálneho čerpania rozpočtu za obdobie január – október 2012 a predpokladu výdavkov na mesiace november a december 2012, ktoré sú zapracované v návrhu IV. zmeny rozpočtu na rok 2012. 

Mesto Žilina, na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 zákona SNR č. 369/1990 Zb. o obecnom zriadení v znení neskorších predpisov a v zmysle § 6 ods. 12 písm. d) bod 2. zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov vydáva toto 

VŠEOBECNE ZÁVÄZNÉ NARIADENIE č. .........../2012,

ktorým sa mení všeobecne záväzné nariadenie č. 27/2011 o výške dotácie  na prevádzku a mzdy v zariadeniach školského stravovania na žiaka školy na rozpočtový rok 2012

Článok 1

Všeobecne záväzné nariadenie Mesta Žilina č. 27/2012 o výške dotácie na prevádzku a mzdy v zariadeniach školského stravovania na žiaka školy na rozpočtový rok 2012 sa mení a dopĺňa takto:

Článok 3 znie nasledovne:

Priemerná výška dotácie na mzdy a prevádzku na rozpočtový rok 2012 na žiaka školy v zariadeniach školského stravovania pri základných školách v zriaďovateľskej pôsobnosti Mesta Žilina sa týmto určuje na sumu najmenej 127,64 €.

Článok 2

1.	Ostatné ustanovenia VZN č. 27/2011 o výške dotácie na prevádzku a mzdy v zariadeniach školského stravovania na žiaka školy na rozpočtový rok 2012 ostávajú nezmenené.
2.	Toto všeobecne záväzné nariadenie bolo schválené Mestským zastupiteľstvom v Žiline dňa ..............
3.	Toto všeobecne záväzné nariadenie nadobúda účinnosť 15. dňom od vyvesenia na úradnej tabuli mesta, t.j. ................

								Ing. Igor Choma
							        primátor mesta Žilina